মাখিবাহা গ্ৰামোন্নয়ন সমিতিয়ে বৃহত্তৰ মাখিবাহাৰ উন্নয়নৰ কাম-কাজ তদাৰক কৰে। ১৯৮৪ খ্ৰীঃত মাখিবাহা গ্ৰামোন্নয়ন সমিতিয়ে ইয়াৰ সংবিধানখন ৰচনা কৰে। বৰ মাখিবাহা, ক্ষুদ্ৰ মাখিবাহা আৰু শাক্তিপাৰা নামৰ তিনিখন ৰাজহ গাঁও আৰু জলখানা গাঁৱৰ কিয়দাংশ মিলি বৃহত্তৰ মাখিবাহা গ্ৰামোন্নয়ন সমিতি গঠন হৈছে।২১ টা সৰু-বৰ চুবুৰী আৰু নতুনকৈ অন্তৰ্ভুক্ত হোৱা কেইটামান পৰিয়ালৰে গঠিত এই গাঁৱখনৰ চাৰিটা লাট চাৰিজন গাঁৱবুঢ়াই তদাৰক কৰে। প্ৰতি চুবুৰীৰ ৫০ টা পৰিয়ালৰ পৰা সমাজসেৱাৰ মহান কৰ্মৰ বাবে নিৰ্বাচিত হৈ অহা ৫০ জন কাৰ্যকৰী সদস্য, ৭ জন নিৰ্বাচিত পৰামৰ্শদাতাৰ দ্বাৰা মাখিবাহা গ্ৰামোন্নয়ন সমিতিৰ কাৰ্যকৰী সমিতি গঠন কৰা হয়। ইয়াৰ উপৰি সভা মহোৎসৱ সু-পৰিচালনাৰ বাবে মাখিবাহা সভাৰ সময়ত আৰু কিছু সমাজ সচেতক ব্যক্তি অন্তৰ্ভুক্ত কৰি সমিতিৰ কলেবৰ বৰ্দধিৰ কৰা হয়। এই কাৰ্যকৰী সমিতিয়ে মাখিবাহা গ্ৰামোন্নয়নৰ সংবিধান আৰু সাধাৰণ সভাৰ নিৰ্দেশনা মানি মাখিবাহা গাঁৱৰ বৃহত্তৰ স্বাৰ্থ ৰক্ষাৰ হেতু কাম কৰি যায়।মাখিবাহাবাসী ৰাইজে গাঁৱখনৰ বিভিন্ন দিশত উন্নয়নৰ বাবে যদিও বিভিন্ন অনুশঠান গঢ়ি তুলিছে, মাখিবাহা গ্ৰামোন্নয়ন সমিতিয়ে হৈছে গাঁৱখনৰ মূল চালিকা শক্তি।

মাখিবাহা সভা
অৰ্থনীতি
মাখিবাহা গ্ৰামোন্নয়ন সমিতি
যাতায়াত ব্যৱস্থা